kardosdrur/scandi-wiki huggingface dataset:
Padborg Park

Padborg Park er et motorsportsanlæg 5 kilometer vest for Padborg i Sønderjylland. Banen ligger ved siden af Kruså-Padborg Flyveplads og er en af blot 3 asfaltbaner i Danmark, som jævnligt bliver brugt til at køre motorløb. De to andre er Jyllandsringen og Ring Djursland.

Ud over løb bliver banen brugt til trackdays, MC-kurser, kurser i køreteknik og til teambuilding.

Padborg Park er ejet af Padborg Park I/S, der også er promotor for løbsserierne Super GT, OK Mobil 1 Legends Car Cup og Danish Endurance Cup (DEC).

Banen 
Asfaltstrækningen på Padborg Park er 12 meter bred og 2.150 meter lang, hvilket gør den til Danmarks næstlængste. Der er fire højresving, fem venstresving og en chikane.

Padborg Park har Danmarks længste langside på 700 meter. Det betyder, at tophastigheden i mange løbsserier er højere end på andre baner, og at banen især egner sig til biler med stor motoreffekt.

Banen har 4 navngivne sving. Det første er Poetschkurven, der også bliver kaldt for hesteskoen og består af sving 1 og 2, der køres som ét samlet sving. Sving 3 bliver kaldt Audikurven og er et tæt på 90-grader højresving, som fører ud på baglangsiden.

For enden af baglangsiden ligger Big Mag; et hurtigt og langt venstresving med Yokohama-hårnålen liggende for enden. Det bliver generelt anset for at være den teknisk mest udfordrende del af banen.

Efter Yokohama-hårnålen leder et højresving på over 90 grader ud på langsiden, der igen ender i en hårnål, som efter en kort strækning leder til målstregen og det sidste højresving. Pitindkørslen ligger for enden af langsiden, mens pitudkørslen leder ud til Poetschkurven.

Padborg Park har en automatisk glatførebane til ligeudkørsel og en til kurvekørsel. Pitlanen har 26 parkeringsbåse, og der er 4.000 m2 depotareal.

Historie 
Anlægget blev bygget af Padborg Park I/S, der var ejet af Jens Enemark, og åbnede i 2003 på de samme arealer, der huser Kruså-Padborg Flyveplads. Jens Enemark solgte i 2009 sin andel af Padborg Park I/S. Selskabet er i dag ejet af Tom Gaarde Pedersen.

Arrangementer 
Nuværende:

 April: Super GT/2L, Legend, DS3, Formel 4/5, 1600 Challenge, Supercup, Seven Racing/Arion Racing Championship, åbningsløb.
 Maj: Danmarks hurtigste bil
 Juni: Historiske biler, historisk Formel, Youngtimer, MC, Historisk Weekend
 September: TCR, Super GT/2L, Legend, DEC, 1600 Challenge, Formel 4/5, Supercup, Night Race
 Oktober: Super GT/2L, Legend, DEC, SSC, Seven Racing/Arion Racing Championship, Youngtimer, finaleløb.

Ud over motorløb er der en række andre arrangementer på Padborg Park:

 MC-kurser
 Teambuilding
 Gokart
 Trackdays

Banerekorder

De officielle hurtigste omgangstider skal sættes under et løb. Hurtigste tid er sat af Mikkel O. Pedersen i 2021.

Referencer

Eksterne henvisninger 
 Padborg Parks officielle hjemmeside

Motorsportsanlæg i Danmark
Etableret i 2003
Park
Teknologiformidler

Teknologiformidler er en 1½ -2 årig ungdomsuddannelse for unge under 25 år, som vil arbejde kreativt med teknologi og har lyst til at udforske nye kommunikationsformer inden for foto, video, lyd, lys og computerkraft. Uddannelsen er et linjefag der udbydes på KUU Aarhus og undervisningen finder sted på Kompetencehuset i Aarhus.

Eksterne henvisninger
 www.kuu-aarhus.dk  
www.kompetencehuset.com
Uddannelse i Aarhus
El-Qantarah el-Sharqiyya

Al Qantarah El Sharqiyya er en by i det nordøstlige Egypten på østsiden af Suez-kanalen i guvernementet Ismailia 160 km nordøst for Cairo og 50 km syd for Port Said.

Andre navne for stedet er: Mahattat al qantarah ash sharqiyah, El Qantara, El Qantara East, El-Qantara East Station, El-Qantara El-Sharqiya Station, Mahattat al Qantarah al Sharqiyah, Qantarah esh Sharqiya, Al Qantarah Ash Sharqiyah, El Kantara, Kantara, eller Al Qantarah.

I Al Qantarah er der en højbro Mubarak Peace Bridge over kanalen. Det arabiske al qantara betyder "broen".

Under 1. verdenskrig bar Kantara, som den blev kaldt af de allierede styrker, hjemsted for hovedkvarteret for 3. sektion af forsvaret af kanalen og hovedkvarter for den østlige styrke i de senere faser af forsvaret af Suez-kanalen under Angrebet på Suez-kanalen. Den blev hovedforsyningsdepot for alle britiske, australske og newzealandske operationer i Sinai fra 1916 og indtil demobiliseringen i 1919. Et stort varehus og hospitalscenter lå i byen og forsynede og støttede de talrige enheder i området.

Med start i januar 1916 blev der bygget en ny jernbane fra byen til Romani og østpå gennem Sinai til al-Arish og Rafah på grænsen til det Osmanniske Rige.

Udenfor byen ligger der en krigskirkegård med mindesmærke. Kirkegården blev anlagt i februar 1916 og var i brug indtil sent i 1920. Efter krigen blev kirkegården fordoblet i areal for at kunne rumme grave som var flyttet fra andre kirkegård og slagmarker, især dem fra Qatia, Rumani, Magdhaba, al-Arish og Rafah. Kirkegården rummer 1.562 Commonwealth grave fra 1. verdenskrig og 110 fra 2. verdenskrig. Der er Der er også 341 grave med folk af andre nationaliteter på kirkegården. Kantara monumentet bære navnene på 16 newzealandske soldater, som døde i kamp ved Rafah og Rumani, mens hvis gravsteder ikke kendes. I 1961 blev 283 indiske soldater i 1. verdenskrig, som ligger begravet på den nu utilgængelige Kantara Indian Cemetery mindet med paneler hvor deres navne er indgraveret. Paneler er sat op på en væg bag mindestenen og danner Kantara Indian Cemetery Memorial.

Byens betydning som hospitalscenter blev fornyet under 2. verdenskrig da General Hospital No. 1 var placeret her fra juli 1941 til december 1945 og General Hospital No. 41 og No. 92 var placeret der i perioder. No. 8 Polish General Hospital blev bygget ved siden af krigskirkegården.

Under Seksdageskrigen i 1967 erobrede Israel byen. Egypten generobrede byen i begyndelsen af Yom Kippur-krigen i 1973 under krydsningen af kanalen og holdt stand i byen indtil våbenhvilen blev indgået. Egypten fik igen formelt kontrol over byen i 1974.

Byer i Egypten
Mit liv som Bent

Mit liv som Bent er en dansk tv-serie og hverdagskomedie fra 2001 på 10 afsnit. Henrik Lykkegaard, Camilla Bendix, Andrea Vagn Jensen, Birthe Neumann, Lars Hjortshøj, Jesper Asholt, Uffe Rørbæk Madsen og Christian Damsgaard spiller hovedrollerne.

Eksterne henvisninger 
 

Komedieserier fra Danmark
Danske tv-serier fra 2000'erne
Minicomputer

En minicomputer, tidligere især kaldet minidatamat, er betegnelsen på en computer, der i fysisk størrelse og ydeevne ligger imellem de store mainframes og de små pc'er. En minicomputer kan typisk forbindes med et mindre antal terminaler ( evt. i form af pc'er med en terminalemulator) og er beregnet til brug på mindre kontorer og i mindre virksomheder. Der er ikke nogen præcis definition på en minicomputer, og begrebet anvendes sjældent i dag. I stedet benyttes typisk en eller flere servere og et antal klient-pc'er. Under den identiske betegnelse midrange computer findes i dag maskiner som IBM's iSeries.
Kompetencehuset

Kompetencehuset er en daghøjskole beliggende i Åbyhøj.

Daghøjskolen tilbyder undervisning indenfor IT, grafisk design og visuel kommunikation samt arkitektur, mode og design.

Daghøjskolen blev oprettet i 1986, hvor den startede i Skt. Anna Gade skoles lokaler. Siden har skolen i en årrække holdt til i den gamle Hammelbanegård på Carl Blochs Gade. Siden 1995 har daghøjskolen haft lokaler i Frichsparken, på Søren Frichs Vej.

Eksterne henvisninger 

 http://www.kompetencehuset.com

Ungdomsuddannelse
Uddannelsesinstitutioner i Aarhus
Krusemyntegade

Krusemyntegade er en gade i Indre By i København, der ligger mellem Kronprinsessegade og Rigensgade i forlængelse af Stokhusgade. Gaden er opkaldt efter planten krusemynte.

Gaden blev anlagt som en del af den oprindelige del af Nyboder, der opførtes af kong Christian 4. i 1630'erne og 1640'erne. Navnet kendes fra fra 1654 som Krusemynte Stredet og udgorde en del af en gruppe gader mellem Rigensgade og Adelgade, der blev opkaldt efter blomster.

De gamle Nyboder-huse blev for størstedelens vedkommende i 1870-1872 erstattet af Byggeforeningshusene ved Nyboder, der også ligger langs parallelgaderne Gernersgade og Sankt Pauls Gade. De blev opført af Arbejdernes Byggeforening i 1870-1872 efter tegninger af Frederik Bøttger som enfamilieshuse med forbillede i kvarteret Kartoffelrækkerne. Senere har de forskellige husejere givet dem forskellige farver, hvilket sætter sit præg på ikke mindst Krusemyntegade. De dækker dog ikke hele gaden, for ved Rigensgade ligger der mere traditionelle etageejendomme, blandt andet en hjørneejendom fra 1889.

Kilder 
 Storbyens stednavne, s. 169, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 428-429, 449-453, af Sys og Godfred Hartmann. Palle Fogtdal, 1988.

Eksterne henvisninger 

 Krusemyntegade på Indenforvoldene.dk

Gader i Indre By (København)
Julemarked

Et julemarked (også kendt som Christkindlmarkt, Marché de Noël, Christkindlesmarkt, Christkindlmarket og Weihnachtsmarkt) er et gademarked der associeres med fejringen af jul i de fire uger i advent. Markederne stammer fra Tyskland, Østrig og Sydtyrol i Norditalien og Frankrigs østligste regioner; Alsace, Lorraine  og Savoie. Julemarkederne kan spores tilbage til senmiddelalderen i den tysktalende del af Europa og mange dele af det tidligere Tysk-romerske Rige, der også inkluderede de østlige dele af Frankrig og Schweiz. Dresdens Strietzelmarkt blev afholdt første gang i 1434. Julemarkederne i Bautzen (først afholdt i 1384), Frankfurt (nævnt første gange i 1393) og München (1310) og Augsburg (1498) er endnu ældre. Wiens "December marked" var en slags forløber for julemarkedet og dateres tilbage til 1294.

I mange byer i Tyskland og Østrig starter advent typisk starten på julemarkederne eller "Weihnachtsmarkt". I Sydtyskland og Østrig kaldes de nogle gange "Christkind(e)l(s)markt" (tysk for "kristus barne marked"). Generelt afholdes de på torve og pladser og i de tilstødende gågader. På markederne sælges mad, drikke og sæsonbetonede genstande, som julepynt og vintertøj, akkompagneret af sang og dans. På dage med aftenåbent (og i nogle byer oftere) velkommer tilskuere "Christkind" (oprindeligt baby-Jesus, men oftere afbildet som en engellignende pige), der spilles af et lokalt barn. Dette foregår især på julemarkedet i Nürnberg.

Julemarkeder i Danmark 
I Danmark afholdes der ligeledes julemarkeder i mange byer og særligt ved forskellige attraktioner afholdes der markeder. Dette tæller bl.a. Christiania, hvor man afholder julemarked i Den Grå Hal, Tivoli, der hvert år har et tema til deres marked, Den Gamle By i Aarhus, Middelaldercentret ved Nykøbing Falster. Flere herregårde, slotte og skoler afholder også julemarked. Dette tæller bl.a. Gram Slot Næsbyholm, Kronborg Gisselfeld, Engestofte, Gavnø Slot, Koldinghus.

Populære europæiske julemarkeder 

 Bruxelles julemarked (Belgien)
 Craiova julemarked (Rumænien)
 Kølns julemarked (Tyskland)
 Trier julemarked (Tyskland)
 Montbeliard julemarked (Frankrig)
 Metz julemarked (Frankrig)
 Prags julemarked (Tjekkiet)
 Basel julemarked (Schweiz)
 Wiens julemarked (Østrig)
 Budapest julemarked (Ungarn)

Adventsfesten ved basilikaen i Ungarn er blevet kåret som det bedste julemarked i Europa for 2020.

Referencer

Eksterne henvisninger 
 Bakst, Alex: "A Visit to Germany's Christmas Markets", Spiegel Online 7 December 2006
 Zug, J.D. (1991): German-American Life: Recipes and Traditions, Iowa City: Penfield Press

 
Markeder
Pave Donus

Donus (død 11. april 678) var pave fra 2. november 676 til sin død i 678. Han var søn af en romer ved navn Mauricius. Der vides ikke meget andet om denne pave. Han er begravet i Peterskirken.

Referencer 

Paver i middelalderen
Olfert Fischers Gade

Olfert Fischers Gade er en gade i Nyboder i Indre By i København, der ligger mellem Store Kongensgade og Rigensgade. Gaden er opkaldt efter viceadmiral Olfert Fischer (1747-1829), der udmærkede sig som dansk øverstkommanderende under Slaget på Reden i 1801.

Historie og bebyggelse 
Gaden er en sammenlægning af tre gader i forlængelse af hinanden, Balsamgade, Ulvegade og Bryggerens Længe. De to første navne stammede fra kong Christian 4.'s anlæggelse af de første dele af Nyboder i 1630'erne og 1640'erne, om end husene fra den tid dog for længst er væk. Det nuværende navn er fra 1897 og skyldtes et ønske om at skabe enkelthed ved, at gader i forlængelse af hinanden fik samme navn. At søhelten blev hædret her skyldtes, at Nyboder blandt andet er bygget som boliger for flådens mandskab.

Bryggerens Længe lå mellem Store Kongensgade og Borgergade. Her består den nutidige bebyggelse dels af etageejendomme og dels af nogle mindre bygninger i to-tre etager.

Ulvegade lå mellem Borgergade og den nuværende gade Gammelvagt, en rest fra da Adelgade blev rettet ud i 1870'erne. På den sydlige side ligger der her klassiske toetages gule Nyboder-huse fra 1750'erne. På den nordlige side mellem Borgergade og Sankt Pauls Plads ligger en række af de toetages såkaldte Grå Stokke, som arkitekten Olaf Schmidth opførte en række af i kvarteret omkring 1890. De var inspireret af tidens arbejderboliger men tilpasset Nyboders eksisterende arkitektur.

Balsamgade lå mellem Gammelvagt og Rigensgade. Her ligger der flere etageejendomme omkring krydset med Kronprinsessegade. Mere markant er dog dobbelthusene, som ligger mellem Olfert Fischers Gade og parallelgaden Sankt Pauls Gade. De består af to boligkareer opført i 1977-1979 for Arbejderne Kooperative Byggeforening som to firlængede gårde med en fælles plads imellem.

Kilder 
 Storbyens stednavne, s. 217, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 388-389, 428-429, 446-449, af Sys og Godfred Hartmann. Palle Fogtdal, 1988.

Eksterne henvisninger 

 Olfert Fischers Gade på Indenforvoldene.dk

Gader i Indre By (København)
Nyboder
Peter Berg

Peter Berg (født 11. marts 1964}  er en amerikansk filminstruktør, skuespiller, producent og manuskriptforfatter. Han har blandt andet instrueret filmene Very Bad Things (1998), The Rundown (2003), Friday Night Lights (2004), The Kingdom (2007) Hancock (2008), Battleship (2012) og Lone Survivor (2013).

Kildeangivelser

Eksterne henvisninger 

 

Filmskuespillere fra USA
Filminstruktører fra USA
Personer fra New York City
Skuespillere fra New York
TV (flertydig)

TV har flere betydninger:
 Forkortelse for television (dansk: Fjernsyn)
 IATA-kode for Transamerica Airlines
 .tv – et nationalt topdomæne reserveret til Tuvalu
Elisabeth Plum

Elisabeth Plum (født 3. december 1952) er en dansk forsker, forfatter og foredragsholder. Plum er mag.art. i kultursociologi og uddannet psykoterapeut med speciale i organisationsudvikling. Fra 2007 til 2010 var Plum gæsteprofessor ved Middlesex University Business School i London.

Plum skrev den første bog i Danmark om mangfoldighedsledelse i samarbejde med Benedikte Jacobs og Dorte Cohr Lützen i 2001. Begrebet er en oversættelse af det amerikanske begreb Diversity Management, som analyserer ledelsesværktøjer ud fra en antagelse om, forskellighed er "en styrke, der kan berige organisationernes fælles erfaring og udvikling."

I 2007 udviklede Plum en ny version af begrebet Kulturel Intelligens, der adskiller sig fra tidligere versioner ved at være defineret som en social kompetence, der kun kan ses i det interkulturelle møde, og derfor ikke kan måles hos et enkelt individ. Plums definition af kulturel intelligens blev udviklet til bogen Kulturel intelligens, som hun skrev i samarbejde med Benedikte Achen, Inger Dræby og Iben Jensen i 2007.

Plum var leder af det europæiske lederudviklingsprogram, Crossing the Boundaries i 1996 - 1999 og i 2004 - 2007. I 1982-1987 var Plum medlem af ligestillingsudvalget i Dansk Magisterforening og hun sad i bestyrelsen på Institut for Uddannelsesforskning på Roskilde Universitet i 1994-97.

Bibliografi 

 Elisabeth Plum & Anette Zobbe (2021). Projektteaming – samarbejde er projektlederens vigtigste redskab. Djøf Forlag.

Udvalgte artikler 
2015: ”Tag lederskab af projektgruppens kultur – og skab større værdi" artikel for Foreningen Dansk Projektledelse.

2014: ”In need of a more modern culture paradigm" artikel på Dansk Industris Global Leadership Academy

2013: ”Actively managing differences - They found the overlooked resource for innovation." artikel på Dansk Industris Global Leadership Academy,

2007: ”Kulturel intelligens - at skabe konstruktivt samarbejde på tværs af forskelle”

2006: ”Mangfoldighedsledelse – dynamikken mellem ligestilling og ressourcer”, artikel i tidsskriftet: Erhvervspsykologi, Vol. 4, nr. 1, marts 2006

Noter

Eksterne henvisninger 
 Plum & Co ApS , officiel hjemmeside, hentet 6. januar 2016.
 Gyldendals forfattere , beskrivelse af Elisabeth Plum, hentet 12. januar 2016.
 KVINFOs ekspertdatabase , beskrivelse af Elisabeth Plum, hentet 12. januar 2016.
 Kulturel intelligens , hjemmeside tilhørende Plum & Co ApS, hentet 6. januar 2016.

Faglitterære forfattere fra Danmark
Ledelsesteoretikere
Dansksprogede forfattere fra Danmark
Elisabeth
Gilles Kepel

Gilles Kepel, født 30. juni 1955 i Paris, er en fransk politolog, med speciale i Islam og nutidens arabiske verden. Han er professor på Institut d'études politiques de Paris (Sciences Po) og medlem af Institut universitaire de France.

Biografi 
Gilles Kepel er uddannet indenfor arabisk  og filosofi og besidder to doktorater i henholdsvis sociologi og statskundskab. Han har undervist på New York University i 1994, på Columbia University, også i New York, i 1995 og 1996, og som professor i historie og internationale relationer ved London School of Economics i 2009-2010.

Han er forfatter til flere bøger siden sin første bog Le Prophète et Pharaon : les mouvements islamistes dans l'Égypte contemporaine, som udkom i 1984, hans bøger er udgivet over hele verden. Dog kun en enkelt på dansk.

I hans bog Jihad (2000), studerer han islams politiske udvikling og overvejer om radikalisereingen er et tegn på forfald mere end et tegn på øget magt. Denne teori fastholder han i tiden efter Terrorangrebet den 11. september 2001, og i efterfølgeren til Jihad Fitna fra 2004, i hvilken han beskriver islamisme som en form for borgerkrig i hjertet af islam.

Han skriver ofte iLe Monde, New York Times, La Repubblica, El País og i flere arabiske medier. I 2012, bragte France Culture en kronik af ham med titlen "Verden ifølge Gilles Kepel", som var helliget en beskrivelse af nutidens arabiske verden efter revolutionerne og de andre omvæltninger, der fandt sted i 2011.

Gilles Kepel er medlem af præsidiet i Institut du monde arabe og er leder af Kuwaitstudierne på Science Po.

I marts 2012, blev han for en to-årig periode medlem af det rådgivende råd om økonomi, social politik og miljør.

Hædersbevisninger 
 2013 : Prisen Pétrarque de l'essai France Culture

Udgivelser 
 
 
 
 :

Redaktør på værker

Kilder

Eksterne henvisninger 
 Gilles Kepels CV 

Politologer fra Frankrig
Islamologer fra Frankrig
Personer fra Paris
Pave Agatho

Agatho (død 10. januar 681) var pave fra 26. juni 678 til sin død i 681. Han blev helgenkåret af den romerskkatolske kirke og af den ortodokse kirke. Der vides ikke meget om Agatho før han blev pave, men han må have været blandt de mange gejstlige fra Sicilien i Rom, da det islamiske kalifat kæmpede mod Sicilien i midten af 600-tallet.

Referencer 

Paver i middelalderen
Pave Leo 2.

Leo 2. (611 - 28. juni 683) var pave fra 17. august 682 til sin død i 683.

Han blev født på Sicilien, og hans far hed Paulus. Han er muligvis endt blandt de sicilianske gejstlige i Rom da det islamiske kalifat kæmpede mod Sicilien i midten af 600-tallet. Selvom han blev valgt til pave få dage efter Pave Agathos død (10 januar 681), blev konsekreret før et år og syv måneder (17. august 682). Årsagen har muligvis været forhandlinger om den kejserlige kontrol over pavevalget.
Leo var kendt som en veltalende prædikant, der var interesseret i musik og for sin velgørenhed blandt de fattige.

Leo 2. død d. 28. juni 683 og blev i førte omgang begravet i sit eget monument. Nogle år efter hans begravelse blev hans jordiske rester dog flyttet til grav, der også indehold de første fire paver med samme navn.

Referencer 

Paver i middelalderen
United Nations Command

United Nations Command (UNC) er FN's enhedskommando for de multinationale militære styrker der støtter Sydkorea (Republikken Korea eller ROK) under og efter Koreakrigen. Efter tropper fra Nordkorea invaderede Sydkorea den 25. juni 1950, vedtog FN's sikkerhedsråd  resolution 82, som beordrede Nordkorea til at indstille fjendtlighederne, og trække sig tilbage til den 38. breddegrad.

Sammen med omkring 900.000 soldater fra mange lande, havde Danmark i 1950'erne hospitalsskibet Jutlandia under UNCs kommando.

UNC har ført militære forhandlinger med Nordkorea i Joint Security Area.

Referencer

Eksterne henvisninger 

 United Nations Command på usfk.mil

Command
Koreakrigen
Etableret i 1950
38. breddegrad

38. breddegrad kan henvise til:

 38. nordlige breddekreds
 38. sydlige breddekreds
Fjodor Köppen

Fjodor Köppen (på tysk Friedrich Theodor Köppen ;   ; født 30. december 1833 i Karabakh, død 24. maj 1908 i Sankt Petersborg) var en russisk zoolog med speciale i entomologi, botaniker, geograf, bibliograf og medlem af Videnskabernes Akademi i Sankt Petersborg. Søn af Peter von Köppen og storebror til Wladimir Köppen.

Fjodor Köppen blev uddannet ved Sankt Petersborgs Statsuniversitet.

Entomologer
Botanikere fra Rusland
Zoologer
Videnskabsfolk fra Rusland
Personer fra Sankt Petersborg
Russere i 1800-tallet
Russere i 1900-tallet
Pave Konon

Konon (ca. 630 – 21. september 687) var pave fra 21. oktober 686 til sin død i 687. Han blev pave som følge at et kompromis, da der var en konflikt mellem det romerske militær og gejstligheden. Ved sin død blev han begravet i Peterskirken.

Liv 
Konon var tilsyneladende søn af en officer i den thrakiske hær. Han blev uddannet på Sicilien og blev ordineret præst i Rom. Han har muligvis været blandt de sicilianske gejstlige i Rom, da det islamiske kalifat angreb Sicilien i midten 600-tallet. På grund af hans alder og simple karakter valgte de gejstlige og hæren i Rom ham som deres respektive kandidater til pavevalget. Han blev konsekreret den 21. oktober 686, efter at der var sendt bud til eksarkatet i Ravenna om hans valg, eller efter at det var blevet bekræftet af ham.

Han modtog den irske missionær Sankt Kilian og hans følgere som gæster, og han udnævnte Kilian til biskop. Han bad dem efterfølgende om at prædike i Franken. Justinian 2. var positivt indstillet overfor Konon og informerede ham om, at han havde modtaget retsakterne fra det 6. økumeniske koncil. Kejseren skrev, at det var hans hensigt at efterleve disse.

Referencer 

Paver i middelalderen
1. breddegrad

1. breddegrad kan henvise til:

 1. nordlige breddekreds
 1. sydlige breddekreds
2. breddegrad

2. breddegrad kan henvise til:

 2. nordlige breddekreds
 2. sydlige breddekreds
3. breddegrad

3. breddegrad kan henvise til:

 3. nordlige breddekreds
 3. sydlige breddekreds
4. breddegrad

4. breddegrad kan henvise til:

 4. nordlige breddekreds
 4. sydlige breddekreds
5. breddegrad

5. breddegrad kan henvise til:

 5. nordlige breddekreds
 5. sydlige breddekreds
6. breddegrad

6. breddegrad kan henvise til:

 6. nordlige breddekreds
 6. sydlige breddekreds
7. breddegrad

7. breddegrad kan henvise til:

 7. nordlige breddekreds
 7. sydlige breddekreds
8. breddegrad

8. breddegrad kan henvise til:

 8. nordlige breddekreds
 8. sydlige breddekreds
9. breddegrad

9. breddegrad kan henvise til:

 9. nordlige breddekreds
 9. sydlige breddekreds
10. breddegrad

10. breddegrad kan henvise til:

 10. nordlige breddekreds
 10. sydlige breddekreds
11. breddegrad

11. breddegrad kan henvise til:

 11. nordlige breddekreds
 11. sydlige breddekreds
12. breddegrad

12. breddegrad kan henvise til:

 12. nordlige breddekreds
 12. sydlige breddekreds
13. breddegrad

13. breddegrad kan henvise til:

 13. nordlige breddekreds
 13. sydlige breddekreds
14. breddegrad

14. breddegrad kan henvise til:

 14. nordlige breddekreds
 14. sydlige breddekreds
15. breddegrad

15. breddegrad kan henvise til:

 15. nordlige breddekreds
 15. sydlige breddekreds
16. breddegrad

16. breddegrad kan henvise til:

 16. nordlige breddekreds
 16. sydlige breddekreds